钦定古今图书集成/理学汇编/学行典/第269卷 > 张庆之
## 钦定古今图书集成/理学汇编/学行典/第269卷 > 张庆之

按《苏州府志》：“张庆之，字子善，其祖从建康徙吴。父明，
气岸奇伟。庆之少有志操，为举子业。逮长，弃不习，出
入经史百氏，精思积年。拟《太元》作《测灵》，绝意仕进，好
为山水之游，著《虎丘赋》，因号海峰野逸。仿五柳先生
作《海峰遗民传》，以伯夷、蒋诩、陶潜、司空图自况，且谓
沈冥似海，峻厉似峰。时人尚其捐介。初，文天祥知平”
江，庆之，齿诸生之列。洎国亡，集杜诗，备述天祥平生
大节。有“《海峰文编》并《老子注》《测灵衍语》《续胡曾咏史
诗》。”